Af RitstjórnÞann 5. janúar 2020 Síðast uppfært 5. janúar 2020 Fólk spyr sig hvort stjórnmálamenn séu starfi sínu vaxnir . Eða eru það hagsmunir sem ráða för , rétt einu sinni ? Lögregla , saksókn og dómsvald , sameiginlega nefnd valdstjórnin , eru ein þriggja meginstoða lýðræðis - og réttarríkis , auk löggjafar - og framkvæmdavalds . Við kjósum bara til einnar þessara stoða , löggjafarþingsins , það tilnefnir svo framkvæmdavaldið , stundum á óvæntan hátt m.v. niðurstöður kosninga . Framkvæmdavaldinu er svo falin yfirstjórn þriðju stoðarinnar , valdstjórnarinnar . Þetta er skondið kerfi og á köflum augljóslega of laustengt við umbjóðendur sína , kjósendur . Nú eru liðin 11 ár frá hruni . Margir , allt of margir , eru þeirrar skoðunar að yfirvöldunum hafi mistekist að gera hrunsmálin upp . Hvað varð um peningana ? Peningatilfærslur skilja eftir sig rafræna slóð sem má rekja . Hver ákvað að gera það ekki ? Reiði er viðvarandi í garð ráðamanna , fólk spyr sig hvort stjórnmálamenn séu starfi sínu vaxnir ? Eða eru það hagsmunir sem ráða för , rétt einu sinni ?… og sjálftökumennirnir skreyta sig með sæmdarheitinu „ fjárfestir “ og berast á . Nýlega hefur vararíkissaksóknari bent á nauðsyn þess að þessi stoð ríkisvaldsins hafi jafnan aðgang að fé til starfsemi sinnar . Ábendingin er að gefnu tilefni . Vakið hefur athygli að látið var nægja í flestum tilvikum að ákæra „ hrunverja ” fyrir „ umboðssvik “ , þ.e. að bregðast skyldum sínum og starfsumboði . Fyrir bragðið liggja ekki fyrir aðfararhæfir dómar , ekki er unnt að elta uppi illa fengið fé . Umsvifamenn komust yfir almannafé ( lánsfé ) og komu því úr landi , í skattaskjól . Nú streyma þessir peningar til baka og sjálftökumennirnir skreyta sig með sæmdarheitinu „ fjárfestir “ og berast á . Getur verið að hagsmunatengdir ráðamenn framkvæmdavalds hafi lagt lamandi hönd sína á málið ? Að „ valdstjórnin “ ( lögregla , saksóknin , dómstólar og fangelsisyfirvöld ) séu svelt fjárhagslega gegnum fjárveitingavaldið gengur ekki , í ljósi reynslunnar .